ตลาดหุ้นเอเชียร่วงลงเช้านี้ เหตุวิตกเศรษฐกิจอังกฤษหลัง Brexit
ตลาดหุ้นเอเชียร่วงลงเช้านี้ เหตุวิตกเศรษฐกิจอังกฤษหลัง Brexit
6 ก.ค. 2559

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ สอดคล้องกับทิศทางของตลาดหุ้นทั่วโลก หลังจากที่ธนาคารกลางอังกฤษ (BoE) ได้เปิดเผยรายงานเสถียรภาพการเงินรอบครึ่งปีเมื่อวานนี้ โดยระบุว่าความเสี่ยงจาก Brexit เริ่มก่อตัวขึ้นแล้ว และสถานการณ์ด้านเสถียรภาพทางการเงินของสหราชอาณาจักรในขณะนี้ก็กำลังเผชิญภาวะท้าทาย
โดยดัชนี MSCI Asia Pacific ร่วงลง 0.9% สู่ระดับ 128.83 จุด เมื่อเวลาประมาณ 9.05 น.ตามเวลาโตเกียว ,ดัชนี NIKKEI 225 ตลาดหุ้นญี่ปุ่นเปิดวันนี้ที่ 15,434.46 จุด ลดลง 234.87 จุด, ดัชนี SSE Composite ตลาดหุ้นจีนเปิดวันนี้ที่ 2,998.52 จุด ลดลง 7.87 จุด, ดัชนี HSI ตลาดหุ้นฮ่องกงเปิดวันนี้ที่ 20,475.40 จุด ลดลง 275.32 จุด, ดัชนี TAIEX ตลาดหุ้นไต้หวันเปิดวันนี้ที่ 8,673.53 จุด ลดลง 42.54 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,980.11 จุด ลดลง 9.74 จุด 
ทั้งนี้ ตลาดหุ้นสิงคโปร์และตลาดหุ้นมาเลเซียปิดทำการวันนี้ เนื่องในเทศกาลฮารีรายออีฏิ้ลฟิตริ